На основу члана 99. Закона о планирању и изградњи ( „Сл. гласник РС“, бр. 72/2009, 81/2009-испр., 64/2010- одлука УС, 24/2011, 121/2012, 42/2013-одлука УС, 50/2013-одлукаУС, 98/2013-одлука УС,132/2014, 145/2014, 83/2018, 31/2019, 37/2019 др.закон, 9/2020 и 52/2021), члана 32. Закона о локалној самоуправи ( „Сл. гласник РС“, бр. 129/2007, 83/2014 - др. закон, 101/2016 - др. Закон, 47/2018 и 111/2021 – др. закон ), члана 11. члана 12. и члана 29. став 2 Одлуке о отуђењу и давању у закуп грађевинског земљишта у јавној својини ( „Сл. гласник града Лесковца“, бр. 5/2017 и 35/2020 ), и члана 40. став 1. тачка 36 Статута општине Медвеђа ( „Сл. гласник града Лесковца“, бр. 9/2019 ), Скупштина општине Медвеђа на 5. седници одржаној 29. новембра 2022. године, донесе

О Д Л У К У

о oтуђењу неизграђеног грађевинског земљишта

у јавној својини општине Медвеђа

Члан 1.

 Отуђује се неизграђено грађевинско земљиште у јавној својини општине Медвеђа, које се по листи непокретности 1171 за КО Медвеђа води као јавна својина општине Медвеђа, уз накнаду и то:

1. к.п.бр. 43/2 у КО Медвеђа, јавно грађевинско земљиште – грађевинска парцела површине 539 м², најповољнијем понуђачу у поступку јавног надметања од 09.11.2022.године, Ђуровић Вукосави из Негосавља, нема улице бб, општина Медвеђа, по цени од 835 дин/ м² што укупно за површину од 539 м² износи 450.065,00 динара;
2. к.п.бр. 43/3 у КО Медвеђа, јавно грађевинско земљиште – грађевинска парцела површине 542 м², најповољнијем понуђачу у поступку јавног надметања од 09.11.2022.године, Ђуровић Вукосави из Негосавља, нема улице бб, општина Медвеђа, по цени од 835 дин/ м² што укупно за површину од 542 м² износи 452.570,00 динара;
3. к.п.бр. 43/4 у КО Медвеђа, јавно грађевинско земљиште – грађевинска парцела површине 517 м², најповољнијем понуђачу у поступку јавног надметања од 09.11.2022.године Ђуровић Вукосави из Негосавља, нема улице бб, општина Медвеђа, по цени од 835 дин/ м² што укупно за површину од 517 м² износи 431.695,00 динара,

Члан 2.

 Отуђење неизграђеног грађевинског земљишта из члана 1. ове Одлуке спроведено је у поступку јавног надметања на основу расписаног и објављеног јавног огласа, по почетној цени која је одређена актом Министарства финансија – Пореска управа – Сектор за издвојене активности, Одељење за контролу Лесковац о висини тржишне цене непокретности на територији општине Медвеђа број 000-464-08-00920/2022-0000 од 17.08.2022.године, а у складу са одредбама из Одлуке о отуђењу и давању у закуп грађевинског земљишта у јавној својини ( „Сл. гласник града Лесковца“, бр. 5/2017 и 35/2020 ).

Члан 3.

 Поступак јавног надметања за отуђење неизграђеног грађевинског земљишта у јавној својини општине Медвеђа из члана 1. ове Одлуке, спровела је Комисија Општинског већа општине Медвеђа о прибављању, располагању, коришћењу и управљању стварима у јавној својини општине Медвеђа, сагласно са Одлуком о отуђењу неизграђеног грађевинског земљишта у јавној својини ( „Сл. гласник града Лесковца“, бр. 5/2017 и 35/2020 ).

Члан 4.

 Неизграђено грађевинско земљиште у јавној својини општине Медвеђа ближе описано у члану 1 ове Одлуке, према Плану генералне регулације за насељено место Медвеђа ( „Сл. гласник града Лесковца“, бр. 37/2016 ) је грађевинско земљиште намењено за становање средње густине.

Члан 5.

 Купопродајна цена за отуђење неизграђеног грађевинаског земљишта исплаћује се у целости у року од 30 дана од дана закључења и овере уговора о купопродаји неизграђеног грађевинаског земљишта.

Члан 6.

 Уговор о купопродаји неизграђеног грађевинског земљишта раскида се у колико се купопродајна цена неизграђеног грађевинског земљишта не исплати у целости у року прописаним чланом 5. ове одлуке.

 У случају из става 1. уплаћени депозит неће бити враћен.

Члан 7.

 Уговор о купопродаји неизграђеног грађевинског земљишта закључује се по претходно прибављеном мишљењу Општинског јавног правобраниоца општине Медвеђа.

Члан 8.

 Уговор о купопродаји неизграђеног грађевинског земљишта, у име и за рачун Општине Медвеђа, закључује Председним општине Медвеђа.

Члан 9.

 Трошкове овере уговора, евентуалних анекса, трошкове укњижбе као и све остале трошкове у вези закљученог уговора о купопродаји неизграђеног грађевинског земљишта сноси лице са којим је општина Медвеђа закључила уговор о купопродаји неизграђеног грађевинског земљишта.

Члан 10.

 Ова Одлука ступа на снагу осмог дана од дана објављивања у „Службеном гласнику града Лесковца“.

О б р а з л о ж е њ е

 Одлуком Скупштине општине Медвеђа о отуђењу неизграђеног грађевинског земљишта у јавној својини општине Медвеђа ( „Сл. гласник града Лесковца“, бр 24/2021 ) покренут је поступак отуђења неизграђеног грађевинског земљишта у јавној својини општине Медвеђа спровођењем поступка јавног надметања.

Општинско веће општине Медвеђа на седници одржаној дана 28. септембра 2022. године расписало је Јавни оглас о отуђењу јавним надметањем неизграђеног грађевинског земљишта у јавној својини општине Медвеђа 08 број 06-53/2022/13 од 28. септембра 2022. године.

Јавни оглас је објављен дана 03.10.2022.године на Огласној табли Општинске управе општине Медвеђа, званичном интернет сајту општине Медвеђа, и истакнут је на три локације у центру општине Медвеђа.

По расписаном Јавном огласу у поступку јавног надметања пристигле су 5 ( пет ) пријаве за к.п.бр. 43/2, 43/3, 43/4 и то:

1. Пријава број 04-2139 од 01.11.2022. године , понуђача Ђуровић Вукосаве из Негосавља, општина Медвеђа,
2. Пријава број 04-2141 од 02.11.2022. године , понуђача Стевановић Русанде из Медвеђе, општина Медвеђа.
3. Пријава број 04-2122 од 31.10.2022. године , понуђача Павловић Бојана из Медвеђе, општина Медвеђа,
4. Пријава број 04-2137 од 01.11.2022. године , понуђача Ђуровић Вукосаве из Негосавља, општина Медвеђa,
5. Пријава број 04-2138 од 01.11.2022. године , понуђача Ђуровић Вукосаве из Негосавља, општина Медвеђа.

Дана 09.11.2022.године са почетком у 10,00 часова у сали Скупштине општине Медвеђа одржано је јавно надметање. Пре почетка јавног надметања Комисија о прибављању, располагању, коришћењу и управљању стварима у јавној својини општине Медвеђа је утврдила да су поднете пријаве благовремене и потпуне, да је од присутних понуђача само понуђач Ђуровић Иво из Негосавља који заступа Ђуровић Вукосаву из Негосавља, те да су испуњени услови да се јавно надметање одржи.

Након спроведеног поступка јавног надметања Комисија је записнички констатовала:

- да је за к.п.бр. 43/2 јавно грађевинско земљиште – грађевинска парцела површине 539 м2 , која је у РГЗ СКН у Медвеђи уписана у листи непокретности 1171 за КО Медвеђа као јавна својина општине Медвеђа постигнута цена од 450.065,00 динара, коју је понудио Ђуровић Иво из Негосавља, општина Медвеђа,

- да је за к.п.бр. 43/3 јавно грађевинско земљиште – грађевинска парцела површине 542 м2 , која је у РГЗ СКН у Медвеђи уписана у листи непокретности 1171 за КО Медвеђа као јавна својина општине Медвеђа постигнута цена од 452.570,00 динара, коју је понудио Ђуровић Иво из Негосавља, општина Медвеђа,

- да је за к.п.бр. 43/4 јавно грађевинско земљиште – грађевинска парцела површине 517 м2 , која је у РГЗ СКН у Медвеђи уписана у листи непокретности 1171 за КО Медвеђа као јавна својина општине Медвеђа постигнута цена од 431.695,00 динара, коју је понудио Ђуровић Иво из Негосавља, општина Медвеђа.

 Правни основ за доношење Одлуке о отуђењу неизграђеног грађевинског земљишта у јавној својини општине Медвеђа, садржан је у одредбама из члана 11. и члана 12. и члана 29. Одлуке о отуђењу и давању у закуп грађевинског земљишта у јавној својини ( „Сл. гласник града Лесковца“, бр. 5/2017 и 35/2020 ), члана 99. Закона о планирању и изградњи (,,Сл.гласник РС“, бр.72/2009, 81/2009-испр., 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014, 145/2014, 83/2018, 31/2019, 37/2019 – др. закон, 9/2020 и 52/2021), и члана 40. став 1. тачка 36 Статута општине Медвеђа ( " Сл. гласник града Лесковца " бр. 9/2019 ), којима је између осталог прописано да се отуђење неизграђеног грађевинског земљишта спроводи јавним надметањем, као и да поступак, начин, услове и програм отуђења грађевинског земљишта у јавној својини јединице локалне самоуправе, уређује јединица локалне самоуправе.

 Чланом 40. став 1. тачка 36 Статута општине Медвеђа ( " Сл. гласник града Лесковца " бр. 9/2019 ), предвиђено је да о отуђењу грађевинског земљишта одлучује Скупштина општине Медвеђа.

 Имајућу у виду напред изнете чињенице, одлучено је како то у диспозитиву одлуке гласи.

06Број:06-60/2022/16

29. новембар 2022. године

М е д в е ђ а

 ПРЕДСЕДНИК,

 Станко Милошевић, дипл. правник

.